Anita Baker
Store norske leksikon,Kunst og estetikk,Musikk,Populærmusikk,Soul  og R&B,Internasjonal soul og R&B
Anita Baker er en amerikansk sanger og låtskriver, kjent som en av de mest populære artistene innen soul og R&B på 1980-tallet.
Baker vokste opp i Detroit og sang som barn i et gospelkor. I perioden 1976–1980 var hun vokalist i funk/soulgruppa Chapter 8. Baker flyttet til Los Angeles i 1982 og fikk året etter utgitt debutalbumet The Songstress.I 1985 skrev hun kontrakt med Elektra Records, som ga henne full kreativ kontroll. Rapture (1986) ble solgt i over seks millioner eksemplarer og regnes som en klassiker innen den sensuelle, langsomme soulstilen som kalles quiet storm. Sweet Love ble en stor hit, i likhet med tittelsporet fra oppfølgeralbumet Giving You The Best That I Got (1988).Just Because (1989) er hittil Bakers siste store hit, men også albumene Compositions (1990), Rhythm Of Love (1994) og My Everything (2004) nådde Topp 5 i USA. Sistnevnte kom ut på Blue Note Records, i likhet med Christmas Fantasy (2005). Baker har vunnet åtte Grammy-priser. Les mer i Store norske leksikon soul R&B